Липецк

Липецк (орос. Ли́пецк) нь Оросын Холбооны Улсын Липецк мужийн төв бөгөөд Дон мөрний цутгал Воронеж голын эрэг дээр Москва хотоос зүүн өмнө зүгт 438 км зайд оршино. Липецк хот нь 2025 оны байдлаар 483 мянган хүн амтай Оросын Төв Холбооны тойрогт 6-т, Орост 40-рт ордог хот юм. "Дон" болон "Каспи" хурдны замын хооронд байрладаг болон бүс нутгийн эдийн засгийн томоохон тээврийн зангилаа төв бөгөөд сайн хөгжсөн аж үйлдвэрийн төмөр замын сүлжээ, томоохон ачилтын хажуугийн замтай. Энэ нь аж үйлдвэрлэлийн тусгай эдийн засгийн бүсийн төв бөгөөд Оросын хамгийн залуу бүс нутгийн төвүүдийн нэг юм. Түүх 1702 онд Воронеж гол дээр Липовка голын бэлчир дээр төмөрлөгийн үйлдвэрүүд баригдаж эхэлсэн. Үйлдвэрүүдийн эргэн тойронд үүссэн сууринг Липский (хожим нь Липецкий) төмрийн үйлдвэр гэж нэрлэж байжээ. 1779 он хүртэл уг суурин нь Тамбов мужийн Сокольскийн дүүргийн нэг хэсэг байв. 1779 оны 9-р сарын 16-нд II Екатерина хатан хааны зарлигаар Липский Заводын сууринд албан ёсоор хотын статус олгож, Липецк гэж нэрлэх болжээ. 1928 оны 7-р сарын 30-нд Төв хар шороот бүсийн Липецкийн дүүрэг байгуулагдсан. 1934 оны 12-р сарын 31-нд Липецк нь Воронеж мужийн нэг хэсэг болсон. 1954 оны 1-р сарын 6-нд тусдаа Липецкийн муж байгуулагдсан ажээ. Засаг захиргаа Хот засаг захирааны хувьд Левобережный, Октябрский, Правобережный, Советский гэсэн 4 газар нутгийн тойрогт хуваагддаг байна. Хүн ам 1856 онд -11.300, 1913 онд 25.000, 1926 онд 20.950, 1937 онд 64.698, 1956 онд 123.000, 1970 онд 289.138, 1982 онд 423.000, 1991 онд 460.000, 1999 онд 521.600, 2005 онд 503.100, 2015 онд 510.152, 2020 онд 508.573, 2025 онд 483.040 хүн амтай байв. Хотын хүн амын эзлэх үндэстнүүд /2020 оны үзүүлэлт/ Аж үйлдвэр Хотын гол үйлдвэр бол "Новолипецкийн төмөрлөгийн үйлдвэр" юм. Мөн "Свободный Сокол" төмөрлөгийн үйлдвэр, "Индесит" компанийн хөргөгч, угаалгын машины үйлдвэр болон бусад. Барилгын материалын үйлдвэрлэлийн байгууламжуудад Липецкийн цементийн үйлдвэр, Липецкийн силикат бүтээгдэхүүний үйлдвэр, "Железобетон" төмөр бетоны үйлдвэр (Липецк) байдаг. Тээвэр Липецк нь сайн хөгжсөн тээврийн дэд бүтэцтэй бөгөөд төмөр зам, агаарын болон авто замаар бусад бүс нутгуудтай холбогддог. Боловсрол Липецкийн улсын Техникийн Их сургууль — Липецкий государственный технический университет. Липецкийн улсын Багшийн Их сургууль— Липецкий государственный педагогический университет. Цахим холбоос Хотын захиргааны албан ёсны цахим хуудас Эшлэл